Gitte Dæhlin

Gitte Dæhlin egentlig Inger Birgitte, (født 21. juni 1956 i Oslo, død 2. desember 2012) var en norsk billedhugger, tekstilkunstner og tegner. Hun var datter av keramikeren Lisbet Dæhlin og kunstkritikeren Erik Dæhlin. 

Etter utdannelse på Bournemouth & Poole College Of Arts i England og ved Vestlandets kunstakademi, debuterte hun i juni 1980 med en separatutstilling med tekstilskulpturer i Galleri Dobloug. Samme høst deltok hun på ungdomsbiennalen i Paris. Fra 1977 bodde hun i Mexico, i Chiapas på grensen til Guatemala. 

 Verker og utstillinger 
En utstilling i 1986 var inspirert av den indianske urbefolkningen i området. Hennes største utstilling i Norge var UrRo på Lillehammer Kunstmuseum i 2010. 

 Flokk (2010) 
I 2011 ble 21 av Dæhlins bronsefigurer plassert ut i landskapet på Sygard Grytting i Sør-Fron. De 21 skulpturene utgjør verket Flokk, og ble installert i Sør-Fron på oppdrag fra Sparebankstiftelsen DNB gjennom stiftelsens prosjekt Skulpturstopp. Verket er fra 2010 og bærer på spansk tittelen Respiro en la tierra.

 Innkjøp 
To av Gitte Dæhlins tekstilskulpturer fra 1980 er innkjøpt av Nasjonalgalleriet. Disse to verkene bærer titlene Fjern deltaker og Lukket avdeling. Respiro en la tierra, 2010 (FLOKK på norsk), de 21 skulpturene som hun stilte ut i Sør-Fron, ble gitt som gave til kommunen etter utstillingen og blir stående der som en del av Sparebankstiftelsen DNBs satsing Skulpturstopp.

 Dokumentarfilm 
Filmskaperen Inge-Lise Langfeldt laget filmen The One Way Ticket om Gitte Dæhlins skulpturer. Filmen hadde premiere på Lillehammer Kunstmuseum.  

 Referanser 

 Kilder 
 Jon Dobloug: Gitte Dæhlin. Nekrolog i Aftenposten 10. desember 2012 side 54

 Eksterne lenker 
 Gitte Dæhlin i Scenewebarkivet
 Gitte Dæhlin i SNL
 Nettsted
 «FLOKK» på Sygard Grytting i Sør-Fron kommune, Skulpturstopp
 Om hennes bolig i Mexico

Kategori:Norske billedhuggere
Kategori:Norske tekstilkunstnere
Kategori:Norske tegnere
Kategori:Personer fra Oslo
Kategori:Fødsler i 1956
Kategori:Dødsfall i 2012